[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.9.2008

COM(2008) 556 végleges

7. SZ. ELŐZETES KÖLTSÉGVETÉS-MÓDOSÍTÁSI TERVEZET A 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság

(előterjesztő: a Bizottság)

7. SZ. ELŐZETES KÖLTSÉGVETÉS-MÓDOSÍTÁSI TERVEZETA 2008. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- a legutóbb az 1525/2007/EK tanácsi rendelettel[1] módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[2] és különösen annak 37. cikkére,

Az Európai Bizottság ezúton terjeszti a költségvetési hatóság elé a 2008. évi általános költségvetés 7. számú előzetes költségvetés-módosítási tervezetét.

TARTALOMJEGYZÉK

1. Bevezetés 4

2. Az EU Szolidaritási Alapjának igénybevétele 4

2.1. Franciaország: Dean hurrikán, 2007. augusztus 4

2.2. Finanszírozás 6

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 7

A SZAKASZONKÉNTI BONTÁSÚ KIADÁSI KIMUTATÁS VÁLTOZÁSAI

A szakaszonkénti bontású kiadási kimutatás változásai külön, a SEI-BUD rendszeren keresztül kerülnek továbbításra. A szakaszonkénti bontású kiadási kimutatás változásainak angol nyelvű változatát tájékoztatásul mellékletként csatolják a költségvetéshez.

1. Bevezetés

Ez az előzetes tervezet a 2008. évi költségvetés 7. sz. módosításáról a következő elemeket tartalmazza:

- Az EU Szolidaritási Alapjának 12,78 millió EUR értékben történő igénybevétele a kötelezettségvállalási és kifizetési előirányzatokban, a 2007. augusztusi Dean hurrikán guadeloupe-i és martinique-i pusztításához kapcsolódóan.

- Ennek megfelelően a 13 04 02. Kohéziós Alap költségvetési tétel kifizetési előirányzatainak 12,78 millió euróval történő csökkentése.

2. Az EU Szolidaritási Alapjának igénybevétele

2.1. Franciaország: Dean hurrikán, 2007. augusztus

Franciaország tengerentúli területei közül Martinique-ot és Guadeloupe-ot, a Francia-Antillák két egymással szomszédos szigetét 2007 augusztusában érintette a Dean hurrikán, amely súlyos károkat okozott az infrastruktúrában és különböző gazdasági ágazatokban. Tekintettel a vihar által okozott jelentős kárra és komoly hatásokra, Franciaország pénzügyi támogatást kért az EU Szolidaritási Alapjából.

A 2012/2002/EK tanácsi rendelet[3] és különösen annak 2., 3. és 4. cikke értelmében a bizottsági szolgálatok alaposan megvizsgálták a kérelmet. Az értékelések legfontosabb elemei a következőképpen foglalhatók össze:

1. A kérelmet 2007. október 26-án nyújtották be a Bizottságnak, a 2007. augusztus 17-én észlelt első károkat követő 10 hetes határidőn belül. A Bizottság 2008. január 8-án további tájékoztatást kapott a francia hatóságoktól.

2. A katasztrófa természeti eredetű. A francia hatóságok a teljes közvetlen kárt 511,2 millió euróra becsülték. Ez az összeg Franciaország GNI-je 0,03 %-ának felel meg, és a normál értékhatár alapján Franciaország esetében a Szolidaritási Alap igénybevételére alkalmazandó 3,267 milliárd EUR (2002-es árakon 3 milliárd EUR) összeg 16 %-át teszi ki. A pénzügyi támogatás kiszámításának alapja a teljes közvetlen kár. A pénzügyi támogatás csak a rendelet 3. cikkében meghatározott szükségintézkedésekre fordítható.

3. Mivel a teljes kárösszeg a normál értékhatár alatt marad, a kérelem a 2012/2002/EK rendelet 2. cikke (2) bekezdésének utolsó – a Szolidaritási Alap kivételes körülmények közötti igénybevételének feltételeit meghatározó – albekezdésében megállapított, úgynevezett „rendkívüli regionális katasztrófa”-feltételen alapul. E feltétel alapján egy régió kivételes esetben részesülhet az Alapból származó támogatásban, ha a régiót rendkívüli, elsősorban természeti, lakossága nagyobb részére ható, a régió életkörülményeire és gazdasági stabilitására nézve súlyos és tartós következményekkel járó katasztrófa éri. A rendelet értelmében különös figyelmet kapnak a távoli vagy az elszigetelt régiók, mint például a Szerződés 299. cikkének (2) bekezdésében meghatározott szigeti és legkülső régiók. Martinique és Guadeloupe e kategóriába esik.

4. A Szolidaritási Alapról szóló éves jelentésben (2002–2003)[4] a Bizottság úgy ítéli meg, hogy a regionális katasztrófák specifikus kritériumainak nemzeti összefüggésben való értelmezhetősége érdekében különbséget kell tenni a súlyos regionális katasztrófák és a pusztán helyi jellegűek között. A szubszidiaritás elvével összhangban utóbbi a nemzeti hatóságok illetékességébe tartozik, míg az előbbi esetében megfontolható a Szolidaritási Alap igénybevétele.

5. A francia hatóságok kérelmüket Martinique és Guadeloupe speciális helyzetével – az Unió legkülső régiói – indokolják. Bizonyítékokat mutattak be arra vonatkozóan, hogy a szigetek elszigetelt fekvése és már a hurrikán előtt is kritikus gazdasági-társadalmi helyzete miatt a hurrikán által okozott károk hatása és tartós következményei sokkal súlyosabbak, mint különben lennének.

6. A kérelem Martinique egészére (34 önkormányzat összesen 381 000 lakójára) és Guadeloupe leginkább érintett részére (23 önkormányzat 298 000 lakójára, akik Guadeloupe teljes lakosságának kétharmadát teszik ki) vonatkozik. Ezen 57 önkormányzat esetében rendkívüli állapotot hirdettek, a hurrikán – eltérő mértékben – az ebben a zónában élő teljes lakosságot, azaz mintegy 680 000 embert érintett.

7. A francia hatóságok összesen mintegy 186 millió EUR összegű súlyos károkról számoltak be a mezőgazdasági és halászati ágazatban. Ezen belül majdnem teljesen megsemmisült a banántermesztési ágazat, amely a sziget legfontosabb gazdasági ága. Ezenfelül további mintegy 178 millió EUR értékű kárt szenvedett az infrastruktúra és a középületek, valamint megközelítőleg 110 millió EUR összegű kár esett a házakban és vállalkozásokban.

8. Az életkörülményekre és a régió gazdasági stabilitására gyakorolt komoly és hosszan tartó következmények demonstrálására a francia hatóságok által használt bizonyítékok elsősorban az aktív népesség nagy részének megélhetését jelentő két fő ágazatra várhatóan gyakorolt hosszú távú hatáson – a banánipari ágazat (termesztés, szállítás, feldolgozás) gyakorlatilag teljes megsemmisülése és a turizmust sújtó következmények – alapultak. Ezek a hatások súlyosbítják a már a vihar előtt is ingatag gazdasági és foglalkoztatási helyzetet. Ezenfelül tovább súlyosbítják az életkörülményeket az adott területen a következő tények: a lerombolt vagy károsodott házak magas száma (majdnem 17 000), a kárt szenvedett infrastruktúra (víz- és villamosenergia-ellátás, telefon), az önkormányzatokra a vihar által rótt pénzügyi nehézségek, amelyek korlátozzák a közszolgáltatásokat, valamint a vihar miatti inflációs hatás.

9. A francia hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 119,9 millió euróra becsülték és intézkedéstípusok szerint bontották fel.

10. Franciaország jelezte azt is, hogy a katasztrófához kapcsolódóan a POSEI-ből és az ERFA-ból származó támogatást is igénybe kíván venni.

11. A francia hatóságok megerősítették, hogy a fenti 9. pontban említett támogatható intézkedésekre nincsen biztosítási fedezet.

Következésképpen, a fent kifejtett okokból a Bizottság a „rendkívüli regionális katasztrófának” minősülő Dean hurrikánhoz kapcsolódó francia kérelem elfogadását és a Szolidaritási Alap igénybevételét javasolja.

2.2. Finanszírozás

A Szolidaritási Alap rendelkezésére álló teljes éves keret 1 milliárd EUR. 2008-ban a korábbi kérelmekre már igénybe vettek 260 411 197 eurót, így a rendelkezésre álló összeg 739 588 803 EUR.

Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy a korábbi gyakorlatnak megfelelően a küszöbértéket (a GNI 0,6 %-a vagy 3 milliárd EUR 2002-es árakon, a kettő közül az alacsonyabbik) túllépő kárrész magasabb támogatásban részesül, mint a küszöbérték alatti kárrész. A jelentős katasztrófák esetén odaítélt segély meghatározásához eddig az Alap igénybevételére szabott küszöb alatt a teljes közvetlen kár 2,5 %-át, a küszöb felett pedig 6 %-át használták. Rendkívüli regionális katasztrófa esetén az arány a teljes közvetlen kár 2,5 %-a. A Szolidaritási Alapból nyújtandó támogatás kiszámításának módszerét a Szolidaritási Alapról szóló 2002–2003-as éves jelentésben határozták meg, amelyet a Tanács és az Európai Parlament elfogadott.

Javasoljuk, hogy ebben az esetben is ezeket a százalékokat alkalmazzuk, valamint az alábbi összegek nyújtását:

(EUR) |

Közvetlen kár | Küszöbérték | 2,5 %-on alapuló összeg | 6 %-on alapuló összeg | A javasolt támogatás teljes összege |

Franciaország/Guadeloupe és Martinique, Dean hurrikán | 511 200 000 | 3 266 629 000 | 12 780 000 | 0 | 12 780 000 |

Összesen | 12 780 000 |

A 2012/2002/EK rendelet 4. cikkének (2) bekezdésében előírtak szerint ezen összeg lehetővé teszi, hogy az utolsó negyedévben az Európai Unió Szolidaritási Alapja eszközeinek legalább 25 %-a rendelkezésre álljon.

Figyelembe véve a 13 04 02. Kohéziós Alap költségvetési tétel kifizetési előirányzatainak többletét, nem lesz szükség újabb kifizetési előirányzatokra az EU Szolidaritási Alapjából Franciaország (Martinique/Guadeloupe) részére történő kifizetések finanszírozásához. Így a 13 04 02. költségvetési sorból 12,78 millió EUR kerül átcsoportosításra a 13 06 01. költségvetési sorba, hogy fedezze az EU Szolidaritási Alapjának igénybevételéhez kapcsolódó megfelelő szükségleteket. Ezt az átcsoportosítást az teszi lehetővé, hogy a Kohéziós Alap 2007–2013-as időszakra történő kifizetései nagy mértékben nagyobb projektekhez kapcsolódnak. A nagyobb projekteket azonban külön bizottsági határozatban kell jóváhagyni az időközi kifizetések megkezdése előtt. Mivel ez évben nem számolnak sok nagyobb projekt benyújtásával és jóváhagyásával, így 2008-ban nem várható jelentős időközi kifizetés.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2008. évi pénzügyi keret | Az 1–4/2008. sz. költségvetés-módosítást és az 5–6/2008. sz. előzetes költségvetés-módosítási tervezetet magában foglaló 2008. évi költségvetés | 7/2008. sz. előzetes költségvetés-módosítási tervezet | Az 1–4/2008. sz. költségvetés-módosítást és az 5–7/2008. sz. előzetes költségvetés-módosítási tervezetet magában foglaló 2008. évi költségvetés |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Kohézió a növekedésért és foglalkoztatásért |47 267 000 000 | |47 255 948 720 |40 551 565 026 | |- 12 780 000 |47 255 948 720 |40 538 785 026 | | Összesen | 57 653 000 000 | |58 341 948 720 | 50 320 304 626 | |- 12 780 000 | 58 341 948 720 | 50 307 524 626 | | Mozgástér[5] | | |-188 948 720 | | | |-188 948 720 | | | 2. A TERMÉSZETI ERŐFORRÁSOK MEGŐRZÉSE ÉS KEZELÉSE | | | | | | | | | | Ebből: piachoz kapcsolódó kiadások és közvetlen kifizetések |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Összesen | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Mozgástér | | |3 628 284 462 | | | |3 628 284 462 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |747 000 000 | |7 30 274 000 |533 196 000 | | |730 274 000 |533 196 000 | |3b. Uniós polgárság |615 000 000 | |875 254 197 |968 664 203 |12 780 000 |12 780 000 |888 034 197 |981 444 203 | | Összesen | 1 362 000 000 | |1 605 528 197 | 1 501 860 203 | 12 780 000 | 12 780 000 | 1 618 308 197 | 1 514 640 203 | | Mozgástér[6] | | |16 883 000 | | | |16 883 000 | | | 4. AZ EU MINT GLOBÁLIS SZEREPLŐ[7] | 7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Mozgástér | | | -70 000 000 | | | | -70 000 000 | | | 5. IGAZGATÁS[8] | 7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Mozgástér | | | 177 474 545 | | | | 177 474 545 | | | 6. ELLENTÉTELEZÉS | 207 000 000 | |206 636 292 | 206 636 292 | | |206 636 292 | 206 636 292 | | Mozgástér | | | 363 708 | | | | 363 708 | | | ÖSSZESEN | 132 797 000 000 | 129 681 000 000 | 130 309 572 202 | 120 662 885 029 | 12 780 000 | 0 |130 322 352 202 | 120 662 885 029 | | Mozgástér | | | 3 564 056 995 | 9 560 670 956 | | | 3 564 056 995 | 9 573 450 956 | |

[1] HL L 343., 2007.12.27., 9. o.

[2] HL L 248., 2002.9.16., 1. o.

[3] A Tanács 2012/2002/EK rendelete (2002. november 11.) az Európai Unió Szolidaritási Alapjának létrehozásáról, HL L 311., 2002.11.14., 3. o.

[4] 2002–2003-as éves jelentés és Jelentés az új eszköz egy évnyi alkalmazása során szerzett tapasztalatokról (COM(2004) 397 végleges, 2004.5.26.).

[5] Az 1a. fejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGF). A rugalmassági eszközt 200 millió EUR értékben mobilizálták.

[6] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően.

[7] A 4. fejezet 2008-as fennmaradó mozgástere nem veszi figyelembe a sürgősségi segélyre képzett tartalékot. A rugalmassági eszközt 70 millió EUR értékben mobilizálták.

[8] Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 77 millió eurós hozzájárulás erejéig.